REGOLAMENT TAL-KUMMISSJONI (KE) Nru 696/2007
ta’ l-20 ta’ Ġunju 2007
li jiddetermina sa liema punt jistgħu jiġu aċċettati l-applikazzjonijiet li saru f’Ġunju 2007 għal-liċenzji ta’ l-importazzjoni taħt ir-reġim ipprovdut mill-kwoti ta’ tariffi ta’ l-importazzjoni għall-ċerti prodotti fis-settur tal-laħam tal-majjal għall-perjodu mill-1 ta’ Lulju sat-30 ta’ Settembru 2007
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummisjoni (KE) Nru 1458/2003 tat-18 ta’ Awwissu 2003 li jiftaħ u jipprovdi għall-amministrazzjoni ta’ kwota ta’ tariffa fis-settur tal-laħam tal-majjal (1), u b’mod partikolari l-Artikolu 5(6) tiegħu,
Billi:
(1)
L-applikazzjonijiet għal-liċenzji ta’ l-importazzjoni li saru għat-tielet Kwart ta’ l-2007 huma għall-kwantitajiet inqas mill-kwantitajiet disponibbli u jistgħu, għalhekk, jintlaħqu kollha.
(2)
Iż-żejjed li għandu jkun miżjud mal-kwantità disponibbli għall-perjodu ta’ wara għandu jkun determinat.
ADOTTAT DAN IR-REGOLAMENT:
Artikolu 1
1. Qed jintlaqgħu, skond l-Anness I, l-applikazzjonijiet għal-liċenzji ta’ l-importazzjoni għall-perjodu mill-1 ta’ Lulju sat-30 ta’ Settembru 2007 li saru skond ir-Regolament (KE) Nru 1458/2003.
2. Għall-perjodu mill-1 ta’ Ottibru sal-31 ta’ Diċembru 2007, applikazzjonijiet jistgħu jsiru skond ir-Regolament (KE) Nru 1458/2003 għal-liċenzji ta’ l-importazzjoni għall-kwantità totali msemmija fl-Anness II.
Artikolu 2
Dan ir-Regolament għandu jidħol fis-seħħ fil-21 ta’ Ġunju 2007.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, 20 ta’ Ġunju 2007.